**projektas**

**reg. Nr. T-211**

**2.9. darbotvarkės klausimas**

**Pasvalio rajono savivaldybės taryba**

**Sprendimas**

**DĖl PAVEDIMO LAIKINAI EITI UAB „Pasvalio autobusų parkas“ DIREKTORIAUS PAREIGAS**

2019 m. spalio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos darbo kodekso 34 straipsniu, 43 straipsnio 2 dalimi, 45 straipsniu, 139 straipsnio 1, 2 dalies 4 punktu, Lietuvos Respublikos akcinių bendrovių įstatymo 37 straipsnio 3 dalimi, UAB „Pasvalio autobusų parkas“ įstatų, patvirtintų Pasvalio rajono savivaldybės tarybos 2019 m. rugpjūčio 21 d. sprendimu Nr. T1-158 „Dėl uždarosios akcinės bendrovės „Pasvalio autobusų parkas“ įstatų patvirtinimo“, 13 ir 14 punktais, ir atsižvelgdama į Pasvalio rajono savivaldybės kontrolės ir audito tarnybos 2019 m. rugsėjo 20 d. UAB „Pasvalio autobusų parkas“ veiklos audito ataskaitą Nr. A-3, atsižvelgdama į Andriaus Markucko sutikimą, Pasvalio rajono savivaldybės taryba nusprendžia:

1. Pavesti UAB „Pasvalio autobusų parkas“ direktoriaus pavaduotojui Andriui Markuckui nuo 2019 m. spalio 25 d. laikinai eiti UAB „Pasvalio autobusų parkas“ direktoriaus pareigas ir mokėti 10 proc. atlyginimo priemoką, iki kol bus paskirtas UAB „Pasvalio autobusų parkas“ direktorius naujai kadencijai.

2. Įgalioti Pasvalio rajono savivaldybės administracijos direktorių padaryti atitinkamus pakeitimus darbo sutartyje ir ją pasirašyti..

3. Pripažinti netekusiu galios UAB „Pasvalio autobusų parkas“ valdybos 2019 m. liepos 18 d. sprendimo Nr. 4 „Dėl Gintauto Matijošaičio atleidimo iš UAB „Pasvalio autobusų parkas“ direktoriaus pareigų ir pavedimo laikinai eiti direktoriaus pareigas“ 2 ir 4.2 punktus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė Virginija Antanavičienė

2019-10-08 tel. 54 114

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖl PAVEDIMO LAIKINAI EITI UAB „Pasvalio autobusų parkas“ DIREKTORIAUS PAREIGAS**

2019-10-08

Pasvalys

**1. Problemos esmė.**

Vadovaujantis Lietuvos Respublikos akcinių bendrovių įstatymo 371 straipsniu, bendrovės, kurios akcijos, suteikiančios daugiau kaip ½ visų balsų šios bendrovės visuotiniame akcininkų susirinkime, priklauso savivaldybei nuosavybės teise, vadovas priimamas į darbą 5 metų kadencijai. Tas pats asmuo tos pačios bendrovės vadovu gali būti renkamas ne daugiau kaip dvi kadencijas iš eilės. Vadovaujantis tuo, UAB „Pasvalio autobusų parkas“ direktorius Gintautas Matijošaitis 2019-07-18 Bendrovės valdybos sprendimu Nr. 4 buvo atleistas iš pareigų.

Kadangi šiuo metu UAB „Pasvalio autobusų parkas“ valdyba nebesudaroma, sprendimus dėl vadovo paskyrimo priima visuotinis akcininkų susirinkimas – Savivaldybės taryba.

Šiuo sprendimu siūloma pavesti UAB „Pasvalio autobusų parkas“ direktoriui Andriui Markuckui laikinai eiti Bendrovės direktoriaus pareigas, kol bus paskirtas direktorius naujai kadencijai. Tuo pačiu jam siūloma mokėti 10 proc. atlyginimo priedą už pavadavimą, kai laikinai atliekamos direktoriaus pareigybei nustatytos funkcijos.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė